उसको पता था कि यह सिक्ख लोग हैं, जो सवा लाख से अकेले लडऩे का अपने गुरू का दावा सही साबित करते हैं। अत: वे दस बीस सिपाहियों के काबू आने वाले नहीं हैं। जब जलालुद्दीन के नेतृत्व में 200 सैनिकों का यह दल नूरदीन की सराय पहुंचा तो वहाँ दोनों सिंह लडऩे-मरने के लिए तैयार मिले और उन्हें घोड़ों द्वारा उड़ायी गई धुल से ज्ञात हो गया था कि उन के द्वारा भेजा गया संदेश काम कर गया है। जैसे ही मुगल सैनिकों ने सिक्खों को घेरे में लेने की कोशिश की, तब सिक्खों ने ने बड़ी ऊँची आवाज में जयघोष (जयकारा) बोले सो निहाल, सत श्री अकाल, लगाके शत्रु को ललकारना शुरू कर दिया और कहा- यदि आप भाई योद्धा हो तो हमारे के साथ एक-एक करके लड़ाई करके देख लो। इस पर जलालुद्दीन ने सिक्खों द्वारा दी गई चुनौती स्वीकार कर ली। उसने अपने बहादुर सिपाही आगे भेजे। सिंहों ने उन्हें अपने मोटे-मोटे लट्ठों से पलक झपकते ही चित्त कर दिया।